title: سفيان بوفال
text: ف 21 أكتوبر 2017، ماركا بوفال بيت واعر ف دقيقة 85 معا ساوتهامپطون ف لماطش ضد ويسط بروميتش ألبيون لي كانو متعادلين فيه ؤ عاون فرقتو باش يربحو 1 ل 0 ؤ يطلعو ل نص لول ديال پروميير ليڭ. مورما حتياطي ف لماطش دخل يلعب ف دقيقة 80، خدا لكورة ف نص تيران د فرقتو ؤ دوّز ستة د لعابة ضدو قبل مايتيري من لخارج د لمربع د لعمليات ؤ يماركي على لڭول بين فوسطر. تختار لبيت ديالو أحسن واحد ف لموسم 2017-18 ديال پروميير ليڭ.